title: Guerra Anglo-Irlandesa
text: A guerra Anglo-Irlandesa (tamién conoixita como a guerra d'a Independencia Irlandesa) ye o nombre d'a campanya feita por l'IRA en Irlanda contra la policía reyal irlandesa, l'exercito britanico y os Black and Tans. Cheneralment ye datata entre chinero de 1919 y chulio de 1921, quan estió establita la tregua.
  
  Tenió los suyos orichens en a formación d'o unilateralment creyato parlamento irlandés dito Dáil Éireann, formato por a mayoría d'os miembros d'o parlamento esleitos ta fer parte d'o parlamento britanico en Westminster. Iste parlamento, conoixito como lo primer Dáil, y o suyo menistro, conoixito como o Áireacht, declaroron a independencia d'Irlanda.
  
  L'IRA, como "Exercito d'a Republica Irlandesa", teneba a obligación, seguntes bells miembros d'o Dáil Éireann, d'iniciar a guerra sobre l'administración britanica en o Castiello de Dublín, a quala gubernaba Irlanda.
  
  A guerra remató con una tregua en 1921, a quala levó a la negociación d'o Tratado Anglo-Irlandés (1921) y a creyación de l'Estato Libre Irlandés en 1922. Una minoría d'aquells embrecatos en a Guerra d'a Independencia refusó d'acceptar o tratado, por lo que estió iniciata a Guerra Civil Irlandesa que duró dica meyatos de 1923 y remató con as vidas de bells liders d'o movimiento d'independencia, en especial Michael Collins y Rory O'Connor.
  
  Un molimento commemorativo clamato O chardín d'o Recuerdo estió devantato en Dublín en 1966, mientres o cincuanteno aniversario d'o Debantamiento de Pasqua.
  
  Nacionalismo irlandés
  Anglo-irlandesa